CELEX: 31996D0463
Language: da
Date: 1996-07-23 00:00:00
Title: 96/463/EF: Rådets Beslutning af 23. juli 1996 om udpegelse af det referenceorgan, som skal deltage i arbejdet med at gøre prøvemetoderne og vurderingen af prøveresultaterne ensartede for racerent avlskvægs vedkommende

Avis juridique important

|

31996D0463

96/463/EF: Rådets Beslutning af 23. juli 1996 om udpegelse af det referenceorgan, som skal deltage i arbejdet med at gøre prøvemetoderne og vurderingen af prøveresultaterne ensartede for racerent avlskvægs vedkommende  

EF-Tidende nr. L 192 af 02/08/1996 s. 0019 - 0020

RÅDETS BESLUTNING af 23. juli 1996 om udpegelse af det referenceorgan, som skal deltage i arbejdet med at gøre prøvemetoderne og vurderingen af prøveresultaterne ensartede for racerent avlskvægs vedkommende (96/463/EF) RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab,under henvisning til forslag fra Kommissionen,under henvisning til Rådets direktiv 87/328/EØF af 18. juni 1987 om godkendelse af racerent avlskvæg til avlsbrug (1), særlig artikel 5, ogud fra følgende betragtninger:Med henblik på at gøre prøvemetoderne og vurderingen af prøveresultaterne ensartede ved godkendelse af racerent avlskvæg til avlsbrug bør der udpeges et referenceorgan;dette organs beføjelser og opgaver bør nærmere beskrives;erfaringen viser, at det er ønskværdigt at udpege centret »INTERBULL« som referenceorgan, der har til opgave at deltage i arbejdet med at gøre prøvemetoderne og vurderingen af prøveresultaterne ensartede for racerent avlskvæg -VEDTAGET FØLGENDE BESLUTNING:Artikel 1 1. Det i bilag I nævnte center udpeges som referenceorgan, der skal deltage i arbejdet med at gøre prøvemetoderne og vurderingen af prøveresultaterne ensartede for racerent avlskvægs vedkommende.2. Det i stk. 1 udpegede centers opgaver er fastlagt i bilag II.Artikel 2 Denne beslutning er rettet til medlemsstaterne.Udfærdiget i Bruxelles, den 23. juli 1996.På Rådets vegneI. YATESFormand(1) EFT nr. L 167 af 26. 6. 1987, s. 54. Direktivet er ændret ved tiltrædelsesakten af 1994.BILAG I Centrets navn:INTERBULL CentreDepartment of animal breeding and GeneticsSwedish University of Agricultural SciencesBox 7023S-750 07 Uppsala, SverigeBILAG II Det i artikel 1, stk. 1, udpegede center har følgende opgaver:1) At være dokumentations- og informationscenter for Den Europæiske Unions medlemsstater med hensyn til prøvemetoder og avlsværdivurdering for racerent avlskvægs vedkommende således som fastsat i beslutning 86/130/EØF (1). Denne opgave løses ved- regelmæssig modtagelse af avlsværdital og de dertil hørende beregninger- sammenligning mellem de forskellige prøvemetoder og avlsværdital for racerent avlskvæg.2) Efter anmodning fra medlemsstaterne eller Kommissionen:a) at bidrage med assistance til harmonisering af de forskellige prøvemetoder og avlsværdital for racerent avlskvæg, ved anbefaling af beregningsmetoder, der skal benyttesb) at bidrage med assistance til at muliggøre sammenligning af resultaterne af prøvemetoderne og avlsværdivurderingen i de forskellige medlemsstater, bl.a. ved:- udvikling af kontrolprotokoller, der gør det muligt at foretage vurderinger i de forskellige medlemsstater, med henblik på at forbedre resultaternes betydning og udvælgelsesprogrammernes effektivitet- gennemførelse af en international vurdering af dyr på basis af avlsværdivurderinger foretaget i de forskellige medlemsstater- spredning af de enkeltresultater, der fremkommer af internationale vurderinger- offentliggørelse af omregningsformler samt alt det arbejde vedrørende avlsværdi, som dette indebærerc) at hjælpe de i bilaget, punkt I, i beslutning 86/130/EØF nævnte organer med at deltage i sammenligninger mellem avlsværdital på internationalt pland) at give sagkyndig bedømmelse af problemer i forbindelse med vurdering af racerent avlskvæg og at søge at løse problemer i forbindelse med avlsværdivurdering foretaget i forskellige medlemsstater.(1) EFT nr. L 101 af 17. 4. 1986, s. 37. Beslutningen er senest ændret ved beslutning 94/515/EF (EFT nr. L 207 af 10. 8. 1994, s. 30).